Með tímanum hef ég þó komið mér upp einhvers konar aðferð sem er að mestu ómeðvituð . Auðvitað skiptir það máli hvernig raðað er í bakpoka . Hér fer á eftir mín aðferð . Ég reyni að hafa farangur sem þjappast vel og fyllir vel út í bakpokann neðst . Efst hef ég hluti sem raðasti illa og eru óreglulegir í laginu eða umfangsmiklir miðað við þyngd . Neðst reyni ég einnig að hafa hluti sem ég þarf ólíklega að nota fyrr en í áfangastað er komið , en efst hluti sem ég þarf að nota á göngunni . Í miðjunni reyni ég svo að hafa þunga hluti . Með framangreint í huga byrja ég á að þjappa svefnpoka og aukafatnaði neðst . Ég tryggi að farangurinn fylli sem best út í neðsta hlutann af pokanum . Næst treð ég litlum og mjóum hlutum niður með þannig að það þjappist enn betur í neðsta hlutann . Næst kemur þungi farangurinn , matur og annað þess háttar . Efst er svo gott að hafa myndavél , prímus , pott , loftdýnu og nesti yfir daginn . Frauðdýnur og tjöld fara oftast utaná pokann . Aðalatriðið er þó að setja eins lítið í bakpokann og mögulegt er . Hvert gramm skiptir máli . Því léttari sem bakpokinn er því auðveldari verður gangan .